cyanic-selkie/wikianc huggingface dataset:
Κρατήρας πρόσκρουσης
Οι κρατήρες οι οποίοι υπάρχουν σε πολύ παλιές επιφάνειες, όπως ο Ερμής, η Σελήνη και τα νότια υψίπεδα του Άρη, υποδεικνύουν την ύπαρξη έντονου βομβαρδισμού του εσωτερικού Ηλιακού Συστήματος πριν περίπου 3,9 δις χρόνια. Ο ρυθμός δημιουργίας κρατήρων στη Γη έκτοτε έχει μειωθεί σημαντικά, αλλά δεν είναι αμελητέος: η Γη βιώνει ένα με τρία συμβάντα πρόσκρουσης αρκετά μεγάλα ώστε να δημιουργηθεί κρατήρας διαμέτρου 20 χιλιομέτρων περίπου κάθε εκατομμύριο χρόνια. Αυτό υποδεικνύει ότι πρέπει να υπάρχουν σχετικά νεαροί κρατήρες στον πλανήτη οι οποίοι δεν έχουν ανακαλυφθεί ακόμη. Ο ρυθμός δημιουργίας κρατήρων στο εσωτερικό ηλιακό σύστημα αυξομειώνεται ως αποτέλεσμα συγκρούσεων στη ζώνη των αστεροειδών, οι οποίες δημιουργούν οικογένειες συντριμμιών τα οποία συχνά εισχωρούν στο εσωτερικό ηλιακό σύστημα.
Αν και οι γεωλογικές διεργασίες της επιφάνειας της Γης καταστρέφουν γρήγορα τους κρατήρες, έχουν αναγνωριστεί περίπου 190 κρατήρες πρόσκρουσης. Η διάμετρός τους ποικίλει από μερικές δεκάδες μέτρα μέχρι παραπάνω από 300 χιλιόμετρα και η ηλικία τους από τη σύγχρονη εποχή (οι κρατήρες Σιχοτέ-Αλίν, στη Ρωσία, δημιουργήθηκαν το 1947) έως πάνω από δύο δις χρόνια πριν, αν και οι περισσότεροι έχουν ηλικία κάτω από 500 εκατομμύρια χρόνια, καθώς οι γεωλογικές διεργασίες τείνουν να εξαλείφουν τους κρατήρες. Βρίσκονται στο σταθερό εσωτερικό των ηπείρων και λίγοι υποθαλάσσιοι κρατήρες έχουν ανακαλυφθεί, αφενός εξαιτίας της δυσκολίας εξερεύνησης του βυθού και αφετέρου λόγω του ταχέως ρυθμού μεταβολής του θαλάσσιου πυθμένα και της καταβύθισης του ωκεάνιου φλοιού λόγω τεκτονικής. Αν και το γνωστότερο παράδειγμα κρατήρα στη Γη ίσως είναι ο μικρός κρατήρας Μέτεορ, οι κρατήρες στη Γη ποικίλουν από απλούς μικρούς σε σχήμα μπολ μέχρι σύνθετους μεγάλους και με πολλαπλούς δακτυλίους.
Εξωτερικοί σύνδεσμοι
Κατηγορία:Συμβάντα Πρόσκρουσης Κατηγορία:Γεωλογικές διεργασίες Κατηγορία:Πλανητική γεωλογία
Μρίναλ Σεν
Ο Μρίναλ Σεν (βεγγαλικά: মৃণাল সেন, Mrinal Sen 14 Μαΐου 1923 - 30 Δεκεμβρίου 2018) ήταν Ινδός σκηνοθέτης, παραγωγός και σεναριογράφος του κινηματογράφου. Αφού σπούδασε Φυσική στο Πανεπιστήμιο της Καλκούτας, εργάστηκε ως δημοσιογράφος. Στα μέσα της δεκαετίας του '40 άρχισε να ασχολείται με τον κινηματογράφο και εντάχθηκε στην Ινδική Ένωση Ανθρώπων του θεάτρου. Η ένωση τύγχανε να έχει διασυνδέσεις με το Κομμουνιστικό Κόμμα και έτσι ο Σεν ενδιαφέρθηκε πολύ για τον Μαρξισμό, τον οποίο μελέτησε ενδελεχώς. Στη συνέχεια έγινε μέλος του Κομμουνιστικού Κόμματος Ινδίας. Η εξέλιξη αυτή επηρέασε και το στυλ των ταινιών του, οι οποίες διακρίνονται από αριστερή ιδεολογία και καταγγέλλουν την κοινωνική κατάσταση στην Ινδία. Οι σημαντικότερες ταινίες του είναι Η αυγή (1956) και Ο γάμος (1960). Μαζί με τον Σατιατζίτ Ράι είναι οι πιο διάσημοι Ινδοί σκηνοθέτες στη Δύση.
Ο Σεν υπέφερε από ασθένειες σχετιζόμενες με την ηλικία για πολύ καιρό. Πέθανε στις 30 Δεκεμβρίου 2018, στην ηλικία των 95 ετών στο σπίτι του στο Μπαβανιπόρ της Καλκούτας. Η αιτία ήταν έμφραγμα του μυοκαρδίου.
Παραπομπές
Κατηγορία:Ινδοί σκηνοθέτες Κατηγορία:Σεναριογράφοι Κατηγορία:Ινδοί παραγωγοί ταινιών Κατηγορία:Ινδοί αυτοβιογράφοι
Ασπρογερακάτα Λευκάδας
Τα Ασπρογερακάτα είναι χωριό της Λευκάδας. Διοικητικά είναι έδρα ομώνυμης τοπικής κοινότητας, της δημοτικής ενότητας (τέως δήμου) Σφακιωτών, του δήμου Λευκάδας, της περιφερειακής ενότητας (τέως νομού) Λευκάδας, στην περιφέρεια Ιονίων Νήσων, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Λευκάδας, στο γεωγραφικό διαμέρισμα Ιονίων Νήσων.
Γεωγραφία
Τα Ασπρογερακάτα είναι ορεινό χωριό της βόρειας Λευκάδας, στις βόρειες υπώρειες της Ελάτης και πάνω στον επαρχιακό δρόμο Καρυάς-Λαζαράτων, σε μέσο σταθμικό υψόμετρο 440. Απέχει 12 χλμ. περίπου ΝΔ. της πρωτεύουσας (μέσω Λαζαράτων). Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 3,949 χμ² (2011).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 και προσαρτήθηκε στον δήμο Σφακιωτών του νομού Κερκύρας. Το 1899 εντάχθηκε στον νομό Λευκάδος και, το 1909, πάλι στον νομό Κερκύρας. Το 1912 ορίστηκε έδρα τηςομώνυμης κοινότητας. Το 1925 ο οικισμός εντάχθηκε στον νομό Πρέβεζας και το 1946 υπήχθη οριστικά στον νομό Λευκάδος. Το 1989 προσαρτήθηκε στον δήμο Σφακιωτών. Με το ΦΕΚ 87Α - 07/06/2010 αποσπάστηκε από τον δήμο Σφακιωτών και προσαρτήθηκε στον δήμο Λευκάδας.
Εξωτερικοί σύνδεσμοι
Κατηγορία:Χωριά της Λευκάδας‎
Γκίντο Βεστερβέλε
Ο Γκίντο Βεστερβέλε (Guido Westerwelle, 27 Δεκεμβρίου 1961 - 18 Μαρτίου 2016) ήταν Γερμανός πολιτικός. Ήταν ιδρυτικό μέλος και από το 1983 ως το 1988 πρόεδρος των Νέων Φιλελεύθερων (Junge Liberale). Από το 1994 ως το 2001 ήταν γενικός γραμματέας και από το 2001 ως το 2011 πρόεδρος του Ελεύθερου Δημοκρατικού Κόμματος (FDP). Επίσης, ο Βεστερβέλε ήταν από το 2006 ως το 2009 αρχηγός της κοινοβουλευτικής ομάδας του FDP και αρχηγός της Αξιωματικής Αντιπολίτευσης στη Γερμανική Βουλή. Από το 2009 ως το 2013 ήταν υπουργός Εξωτερικών στη δεύτερη κυβέρνηση της Άνγκελα Μέρκελ. Όντας υπουργός, διετέλεσε από την ανάληψη των καθηκόντων του μέχρι τον Μάιο του 2011 αναπληρωτής καγκελάριος ή, στην καθομιλουμένη, αντικαγκελάριος.
Προσωπική ζωή
Στις 20 Ιουλίου του 2004, ο Βεστερβέλε παρευρέθηκε στα πεντηκοστά γενέθλια της Άνγκελα Μέρκελ συνοδευόμενος από τον σύντροφό του, Μίχαελ Μροντς. Ήταν η πρώτη φορά που παρευρέθηκε σε δημόσια εκδήλωση με τον σύντροφό του και θεωρήθηκε ως δημόσιο coming out. Το ζευγάρι επισημοποίησε τη συμβίωσή του στις 17 Σεπτεμβρίου του 2010 σε μία ιδιωτική τελετή στη Βόννη.
Θάνατος
Στις 20 Ιουνίου του 2014, δημοσιεύτηκε ότι ο Βεστερβέλε έπασχε από οξεία μυελογενή λευχαιμία. Υποβλήθηκε σε χημειοθεραπείες και σε μεταμόσχευση μυελού των οστών. Η τελευταία φορά που εμφανίστηκε δημοσίως ήταν τον Νοέμβριο του 2015, παρουσιάζοντας ένα βιβλίο για την αντιμετώπιση του καρκίνου του αίματος με τίτλο Zwischen zwei Leben (Ανάμεσα σε δύο ζωές). Ο Βεστερβέλε πέθανε από την ασθένεια στην Κολωνία στις 18 Μαρτίου του 2016, σε ηλικία 54 ετών.
Παραπομπές
Κατηγορία:Γερμανοί πολιτικοί Κατηγορία:Γερμανοί αντικαγκελάριοι Κατηγορία:Υπουργοί Εξωτερικών της Γερμανίας Κατηγορία:ΛΟΑΤ πρόσωπα από τη Γερμανία Κατηγορία:Γερμανοί δικηγόροι Κατηγορία:ΛΟΑΤ Χριστιανοί
Α΄ κατηγορία ποδοσφαίρου ανδρών Κύπρου 2011-12
Η Α΄ κατηγορία ποδοσφαίρου ανδρών Κύπρου 2011-12 ήταν η 73η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η ΑΕΛ για 6η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 2011-12 συμμετείχαν 14 ομάδες. Το πρωτάθλημα διεξήχθη σε δύο φάσεις. Στην Α΄ φάση όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση της Α΄ φάσης οι δύο τελευταίες διαβαθμίστηκαν αυτόματα στην Β΄ κατηγορία 2012-13 και οι υπόλοιπες 12 χωρίστηκαν σε 3 ομίλους ανάλογα με τη θέση τους στο βαθμολογικό πίνακα και έδωσαν αγώνες κατάταξης (Β΄ φάση). Στους ομίλους αυτούς μεταφέρονται τα αποτελέσματα, οι βαθμοί και τα τέρματα της Α΄ φάσης.
Οι ομάδες στις θέσεις 1-4 διαγωνίστηκαν στον Α΄ όμιλο για την κατάκτηση του πρωταθλήματος και τις θέσεις που οδηγούν στις διοργανώσεις της UEFA. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλιζε τη συμμετοχή της στο ΟΥΕΦΑ Τσάμπιονς Λιγκ 2012-13. Επιπλέον, οι ομάδες που τερμάτιζαν στη δεύτερη και τρίτη θέση εξασφάλιζαν τη συμμετοχή τους στο ΟΥΕΦΑ Γιουρόπα Λιγκ 2012–13.
Οι ομάδες στις θέσεις 5-8 διαγωνίστηκαν στο Β΄ όμιλο.
Οι ομάδες στις θέσεις 9-12 διαγωνίστηκαν στον Γ΄ όμιλο και η ομάδα που τερμάτισε στην τελευταία θέση του ομίλου διαβαθμίστηκε στη Β΄ κατηγορία 2012-13.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 2010-11, στο πρωτάθλημα της περιόδου 2011-12 συμμετείχαν οι τρεις πρώτες ομάδες του πρωταθλήματος Β΄ κατηγορίας 2010-11 Άρης Λεμεσού, Νέα Σαλαμίνα και Αναγέννηση Δερύνειας. Στο πρωτάθλημα δεν συμμετείχαν η ΑΕΠ Πάφου, η Δόξα Κατωκοπιάς και ο ΑΠΟΠ Κινύρας Πέγειας που είχαν υποβιβαστεί στο πρωτάθλημα Β΄ κατηγορίας 2011-12.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Σημειώσεις: 1 Λόγω ακαταλληλότητας της δικής της έδρας (Στάδιο Αναγέννησης Δερύνειας) για διεξαγωγή αγώνων Α΄ κατηγορίας, η Αναγέννηση χρησιμοποίησε ως έδρα το Στάδιο Τάσος Μάρκου. 2 Λόγω ακαταλληλότητας της δικής του έδρας (Δημοτικό Στάδιο Αραδίππου) για διεξαγωγή αγώνων Α΄ κατηγορίας, ο Ερμής χρησιμοποίησε ως έδρα το Στάδιο Αμμόχωστος.
Βαθμολογία
Η βαθμολογία στο τέλος της Α΄ φάσης ήταν:
Πηγή: Πρωτάθλημα Marfin Laiki Α΄Κατηγορίας 2011-12 - Φάση Α' (Βαθμολογία)
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων της Α΄ φάσης:
Πηγή: Πρωτάθλημα Marfin Laiki Α΄Κατηγορίας 2011-12 - Φάση Α' (Αποτελέσματα)
Α΄ όμιλος
Η τελική βαθμολογία του Α΄ ομίλου ήταν:
1 Επειδή η ομάδα που τερμάτισε στην τρίτη θέση, Ομόνοια, κατέκτησε το Κύπελλο Κύπρου 2011-12 εξασφαλίζοντας συμμετοχή στο ΟΥΕΦΑ Γιουρόπα Λιγκ 2012–13 ως η κυπελλούχος Κύπρου, την τρίτη θέση που εδικαιούτο η Κύπρος στη διοργάνωση αυτή εξασφάλισε η τέταρτη ομάδα του βαθμολογικού πίνακα, Ανόρθωση.
Πηγή: Πρωτάθλημα Marfin Laiki Α΄Κατηγορίας 2011-12 - Φάση Β' - Α' Όμιλος (Βαθμολογία)
Ο πίνακας που ακολουθεί παρουσιάζει τα αποτελέσματα των αγώνων του Α΄ ομίλου:
Πηγή: Πρωτάθλημα Marfin Laiki Α΄Κατηγορίας 2011-12 - Φάση Β' - Α' Όμιλος (Αποτελέσματα)
Β΄ όμιλος
Η τελική βαθμολογία του Β΄ ομίλου ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Πηγή: Πρωτάθλημα Marfin Laiki Α΄Κατηγορίας 2011-12 - Φάση Β' - Β' Όμιλος (Βαθμολογία)
Ο πίνακας που ακολουθεί παρουσιάζει τα αποτελέσματα των αγώνων του Β΄ ομίλου:
Πηγή: Πρωτάθλημα Marfin Laiki Α΄Κατηγορίας 2011-12 - Φάση Β' - Β' Όμιλος (Αποτελέσματα)
Γ΄ όμιλος
Η τελική βαθμολογία του Γ΄ ομίλου ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Ο πίνακας που ακολουθεί παρουσιάζει τα αποτελέσματα των αγώνων του Γ΄ ομίλου:
Πηγή: Πρωτάθλημα Marfin Laiki Α΄Κατηγορίας 2011-12 - Φάση Β' - Γ' Όμιλος (Αποτελέσματα)
Δείτε επίσης
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2011-2012
Νταβίντ Σιμάο
Ο Νταβίντ Μάρτινς Σιμάο (David Martins Simão, γενν. στις 15 Μαΐου 1990) είναι Πορτογάλος επαγγελματίας ποδοσφαιριστής, ο οποίος αγωνίζεται ως κεντρικός μέσος για τη Χάποελ Μπερ Σεβά, με δανεισμό από την ΑΕΚ.
Σταδιοδρομία σε συλλόγους
Γεννημένος στις Βερσαλλίες της Γαλλίας, ο Σιμάο αγωνίστηκε στο μεγαλύτερο μέρος της νεανικής σταδιοδρομίας του στις ακαδημίες της Μπενφίκα, στην οποία εντάχθηκε σε ηλικία 10 ετών από τη Grupo Instrução Musical Desportiva Abóboda. Στις 19 Ιανουαρίου 2008, κλήθηκε στην πρώτη ομάδα για έναν αγώνα του κυπέλλου Πορτογαλίας εναντίον της Φεϊρένσε, από τον προπονητή Χοσέ Αντόνιο Καμάτσο και μάλιστα επιλέχθηκε και για τους δύο αγώνες της φάσης των 16 του Γιουρόπα Λιγκ 2007-08 εναντίον της Χετάφε, όμως δεν χρησιμοποιήθηκε σε κανέναν από τους τρεις αγώνες.
Στις 17 Ιουνίου 2010, μετακινήθηκε με δανεισμό στην Πάσος ντε Φερέιρα. Έκανε το ντεμπούτο του στην Πριμέιρα Λίγκα 14 Αυγούστου, στην εντός έδρας νίκη με 1-0 επί της Σπόρτινγκ Λισαβόνας και έχασε μόνο πέντε αγώνες πρωταθλήματος (19 αγώνες ως βασικός, 2051 λεπτά συμμετοχής) κατά τη διάρκεια της σεζόν 2010-11, στην οποία η ομάδα τερμάτισε στην 7η θέση.
Στις 31 Ιουλίου 2012, δόθηκε στη Μαρίτιμο με μονοετές δανεισμό. Τερμάτισε το συμβόλαιο του με τη Μπενφίκα αργά τον Ιούνιο του επόμενου έτους και υπέγραψε τριετές συμβόλαιο με την Αρούκα της Πριμέιρα Λίγκα.
Ο Σιμάο άλλαξε ομάδα και χώρα ξανά τον Ιανουάριο του 2019, συμφωνώντας σε εξαμηνιαίο συμβόλαιο με τη Ρουαγιάλ Αντβέρπ του πρωταθλήματος Βελγίου.
Στις 22 Ιουνίου 2019, η ΑΕΚ ανακοίνωσε την υπογραφή του Σιμάο με τριετές συμβόλαιο, με τον παίκτη να επιλέγει τον αριθμό 22 για τη φανέλα του. Στις 5 Φεβρουαρίου 2020, εντάχθηκε με δανεισμό έξι μηνών στην ισραηλινή Χάποελ Μπερ Σεβά.
Διεθνής σταδιοδρομία
Έχει αγωνιστεί με όλα τα κλιμάκια των μικρών Εθνικών ομάδων της Πορτογαλίας, από την Εθνική U16 έως την Εθνική U21, έχοντας συνδυαστικά 43 συμμετοχές και 8 γκολ.
Προσωπική ζωή
Ο μεγαλύτερος αδελφός του, Μπρούνο, ήταν επίσης ποδοσφαιριστής, ο οποίος αγωνιζόταν ως αμυντικός.
Συλλογικές
Ακαντέμικα
Εξωτερικοί σύνδεσμοι
Κατηγορία:Πορτογάλοι ποδοσφαιριστές Κατηγορία:Πορτογάλοι γαλλικής καταγωγής Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Πορτογαλίας Κ16 Κατηγορία:Ποδοσφαιριστές Εθνικής Πορτογαλίας Κ17 Κατηγορία:Ποδοσφαιριστές Εθνικής Πορτογαλίας Κ18 Κατηγορία:Ποδοσφαιριστές Εθνικής Πορτογαλίας Κ19 Κατηγορία:Ποδοσφαιριστές Εθνικής Πορτογαλίας Κ20 Κατηγορία:Ποδοσφαιριστές Εθνικής Πορτογαλίας Κ21 Κατηγορία:Ποδοσφαιριστές Μπενφίκα Κατηγορία:Ποδοσφαιριστές Φάτιμα ΚΝ Κατηγορία:Ποδοσφαιριστές ΦΚ Πάσος ντε Φερέιρα Κατηγορία:Ποδοσφαιριστές Σεγκούντα Λίγκα Κατηγορία:Ποδοσφαιριστές Ασοσιασάο Ακαδέμικα δε Κοΐμπρα Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές ΚΣ Μαρίτιμο Κατηγορία:Ποδοσφαιριστές Αρούκα ΦΚ Κατηγορία:Ποδοσφαιριστές ΤΣΣΚΑ Σόφιας Κατηγορία:Ποδοσφαιριστές Πάρβα Λίγκα (Βουλγαρία) Κατηγορία:Πορτογάλοι ποδοσφαιριστές στο εξωτερικό Κατηγορία:Ποδοσφαιριστές Μποαβίστα Κατηγορία:Ποδοσφαιριστές Ρουαγιάλ Αντβέρπ ΦΚ Κατηγορία:Ποδοσφαιριστές Προ Λιγκ Βελγίου Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Χάποελ Μπερ Σεβά Κατηγορία:Ποδοσφαιριστές Πρέμιερ Λιγκ Ισραήλ Κατηγορία:Ξένοι ποδοσφαιριστές στο Βέλγιο Κατηγορία:Ξένοι ποδοσφαιριστές στη Βουλγαρία Κατηγορία:Ξένοι ποδοσφαιριστές στο Ισραήλ
Ματίας Αλμέιδα
Ο Ματίας Χεσούς Αλμέιδα (ισπανικά: Matías Jesús Almeyda) (γενν. 21 Δεκεμβρίου 1973) είναι Αργεντίνος πρώην επαγγελματίας ποδοσφαιριστής, ο οποίος αγωνιζόταν ως αμυντικός μέσος και νυν προπονητής ποδοσφαίρου. Είναι ο τωρινός προπονητής της Α.Ε.Κ. Αθηνών.
Είχε το ψευδώνυμο El Pelado («Φαλακρός») παρά τα παραδοσιακά μακριά μαλλιά του και πέρασε το μεγαλύτερο μέρος της καριέρας του στη Ρίβερ Πλέιτ και στην Ιταλία, εκπροσωπώντας τέσσερις ομάδες στην τελευταία χώρα.
Ο Αλμέιδα εκπροσώπησε την Αργεντινή, εμφανιζόμενος με την εθνική ομάδα σε δύο Παγκόσμια Κύπελλα. Αφού αποσύρθηκε το 2011, ασχολήθηκε με την προπονητική.
Σε συλλόγους
Ο Αλμέιδα ξεκίνησε να παίζει επαγγελματικά για την Ρίβερ Πλέιτ, αρχικά ως αναπληρωματικός του Λεονάρντο Αστράδα και στη συνέχεια ως βασικός, βοηθώντας την ομάδα να κατακτήσει τον τίτλο του Πρωταθλήματος Αργεντινής το 1996 μετά την μονιμοποίηση του στην αρχική ενδεκάδα, καθώς και το Κόπα Λιμπερταδόρες εκείνης της σεζόν. Λίγο αργότερα, μετακόμισε στην ισπανική Σεβίλλη ΦΚ έναντι αμοιβής ρεκόρ για έναν παίκτη από τη χώρα, 9 εκατομμυρίων δολαρίων. Αγωνίστηκε τακτικά στην πρώτη και μοναδική σεζόν του με τους Ανδαλουσιάνους, αλλά η ομάδα τελικά υπέστη υποβιβασμό από την Πριμέρα Ντιβισιόν.
Ο Αλμέιδα έπαιξε στην ιταλική Σέριε Α τα επόμενα 8 χρόνια, όπου αγωνίστηκε διαδοχικά για τις ΣΣ Λάτσιο, Πάρμα Κάλτσιο και ΦΚ Ιντερνατσιονάλε Μιλάνο. Πέρασε τρεις σεζόν στη Ρώμη με τη Λάτσιο, όπου έγινε ο αγαπημένος των οπαδών, ειδικά αφού σημείωσε ένα γκολ από τα 32 μέτρα ενάντια στον Τζανλουίτζι Μπουφόν της Πάρμα, το μοναδικό του γκολ στη σεζόν 1999–2000, που τελείωσε με την κατάκτηση του πρωταθλήματος και του Κυπέλλου Ιταλίας. Επιπλέον, ψηφίστηκε ως ο καλύτερος παίκτης του πρωταθλήματος το 1998–99 και επίσης κέρδισε – ως βασικός – το τελευταίο Κύπελλο Κυπελλούχων Ευρώπης, εναντίον της ΡΚΝ Μαγιόρκα, και συχνά συνεργαζόταν με τον συμπατριώτη του Χουάν Σεμπαστιάν Βερόν στην καρδιά της μεσαίας γραμμής στο σχηματισμό 4–4–2, με τον Βερόν να παρέχει τη δημιουργικότητα και τον Αλμέιδα τη δύναμη.
Το καλοκαίρι του 2002, ο Αλμέιδα ανταλλάχθηκε με τον Βρατισλάβ Γκρέσκο και μετακόμισε στην Ίντερ, όπου και πάλι συνεργάστηκε με συμπατριώτες του όπως και στους προηγούμενους συλλόγους του. Δύο χρόνια αργότερα εντάχθηκε στην τελευταία του ομάδα στην Ιταλία, την Μπρέσια Κάλτσιο, με ελεύθερη μεταγραφή. Την επόμενη χρονιά, μετά τον υποβιβασμό της ομάδας ως δεύτερη από το τέλος, επέστρεψε στην Αργεντινή και συμφώνησε να παίξει για την Κίλμες ΑΚ, η οποία συμμετείχε στο Κόπα Λιμπερταδόρες, ανακοινώνοντας την αποχώρησή του μετά τον αποκλεισμό τους από αυτή τη διοργάνωση.
Μετά από ενάμιση χρόνο μακριά από το ποδόσφαιρο, στο οποίο εκπροσώπησε την Αργεντινή σε μια περιοδεία Showball σε όλο τον κόσμο μαζί με τον Ντιέγκο Μαραντόνα και συμμετείχε στο Παγκόσμιο Κύπελλο Ποδοσφαίρου Σάλας στην Ισπανία, ο Αλμέιδα εντάχθηκε στη νορβηγική Λιν Φούτμπαλ από το Όσλο. Έκανε το ντεμπούτο του στις 13 Μαΐου 2007, αλλά έπαιξε τακτικά μόνο στη Β ομάδα και στο Κύπελλο Νορβηγίας, όπου λίγο μετά αποδεσμεύθηκε και αποσύρθηκε ξανά από το ποδόσφαιρο.
Στις 16 Ιανουαρίου 2009, σχεδόν στα 36, ο Αλμέιδα, αφού παραλίγο να συμφωνήσει για επιστροφή στη Ρίβερ, υπέγραψε με την Κλουμπ Ατλέτικο Φένιξ στην τέταρτη κατηγορία Αργεντινής. Κατά τη διάρκεια της σύντομης περιόδου του, κατάφερε να αποβληθεί σε δύο περιπτώσεις.
Στις 19 Αυγούστου 2009, ο βετεράνος Αλμέιδα επανεντάχθηκε τελικά στην Ρίβερ Πλέιτ, συνεργαζόμενος με τους πρώην συμπαίκτες του Μαρσέλο Γκαγιάρδο και Αριέλ Ορτέγα. Τον Ιούνιο του 2011, η ομάδα υποβιβάστηκε στο δεύτερο επίπεδο για πρώτη φορά στην ιστορία της και αποσύρθηκε από το ποδόσφαιρο, διοριζόμενος προπονητής της ομάδας τον επόμενο μήνα.
Εθνική ομάδα
Ο Αλμέιδα έκανε 35 συμμετοχές για την Αργεντινή σε διάστημα 7 ετών, με το ντεμπούτο του να πραγματοποιείται τον Απρίλιο του 1996 εναντίον της Βολιβίας. Λίγο αργότερα, βοήθησε την Ολυμπιακή Ομάδα να κατακτήσει το αργυρό μετάλλιο στους Θερινούς Ολυμπιακούς Αγώνες του 1996 στην Ατλάντα.
Στη συνέχεια, επιλέχθηκε στην ομάδα για το Παγκόσμιο Κύπελλο του 1998 στη Γαλλία. Ξεκίνησε και στα πέντε παιχνίδια κατά τη διάρκεια της διοργάνωσης, καθώς η χώρα έφτασε στους προημιτελικούς.
Αφού ο Μαρσέλο Μπιέλσα έγινε προπονητής της Αργεντινής, ο Αλμέιδα δεν είχε τόσο πολύ χρόνο συμμετοχής. Επιλέχθηκε, ωστόσο, για το Παγκόσμιο Κύπελλο του 2002 που διεξήχθη στη Νότια Κορέα και την Ιαπωνία και έπαιξε στην ισοπαλία με 1–1 στη φάσης των ομίλων εναντίον της Σουηδίας.
Μπάνφιλντ
Στις αρχές Απριλίου 2013, υπέγραψε με την Κλουμπ Ατλέτικο Μπάνφιλντ στο δεύτερο επίπεδο της Αργεντινής. Κατά τη διάρκεια της περιόδου του, κέρδισε τον τίτλο του πρωταθλήματος για άλλη μια φορά, καθώς και τον προβιβασμό στο κορυφαίο επίπεδο.
Γουαδαλαχάρα
Στις 15 Σεπτεμβρίου 2015, ο Αλμέιδα διορίστηκε προπονητής της μεξικάνικης ΚΝ Γουαδαλαχάρα, δηλώνοντας ότι ήθελε να «ξυπνήσει τον γίγαντα». Κέρδισε τους πρώτους 4 αγώνες του, συμπεριλαμβανομένου ενός εναντίον της αντιπάλου Κλουμπ Αμέρικα στις 26 Σεπτεμβρίου με σκορ 2–1 στο Στάδιο Αζτέκα.
Στις 4 Νοεμβρίου 2015, μετά από 9 χρόνια μακριά από τίτλο, η ομάδα του Αλμέιδα κέρδισε το Κύπελλο Μεξικού, αφού νίκησε την Κλουμπ Λεόν με σκορ 1–0. Στις 10 Ιουλίου 2016, η ομάδα έπαιξε στο πρώτο της Σουπερκόπα ΜΧ και κέρδισε το δεύτερο τρόπαιό της σε λιγότερο από ένα χρόνο κερδίζοντας την Τιμπουρόνες Ρόχος ντε Βερακρούς με 2–0, και ως αποτέλεσμα προκρίθηκε στο Κόπα Λιμπερταδόες για πρώτη φορά από το 2012, αλλά τελικά δεν κατάφερε να συμμετάσχει ως αποτέλεσμα διενέξεων προγραμματισμού.
Στις 19 Απριλίου 2017, ο Αλμέιδα οδήγησε την ομάδα στον τέταρτο τίτλο του Κύπελλο Μεξικού, νικώντας τη Μονάρκας Μορέλια στη διαδικασία των πέναλτι μετά από την ισοπαλία με 0–0. Μετά την τρίτη θέση στον γενικό πίνακα της Clausura, ο τελευταίος επαναληπτικός αγώνας διεξήχθη στο Στάδιο Τσίβας στις 28 Μαΐου 2017 και οι γηπεδούχοι κέρδισαν τον 12ο τίτλο τους στη διοργάνωση, ύστερα από τη νλικη επί της Τίγρες ΟΑΝΛ, με συνολικό σκορ 4–3. Έτσι, έγινε η πρώτη ομάδα στην ιστορία του Μεξικού που κέρδισε το νταμπλ σε μία μόνο σεζόν σε δύο περιπτώσεις.
Ο Αλμέιδα κέρδισε την έκδοση του 2018 του ΚΟΝΚΑΚΑΦ Τσάμπιονς Λιγκ με τον σύλλογο, και ως αποτέλεσμα προκρίθηκε στο Παγκόσμιο Κύπελλο Συλλόγων εκείνης της χρονιάς. Στις 11 Ιουνίου 2018, ωστόσο, αποχώρησε επικαλούμενος διαφορές με διοικητικό στέλεχος.
Σαν Χοσέ Έρθκουεϊκς
Στις 8 Οκτωβρίου 2018, ο Αλμέιδα διορίστηκε ως νέος προπονητής του συλλόγου του Μέιτζορ Λιγκ Σόκερ Σαν Χοσέ Έρθκουεϊκς, ξεκινώντας από τη σεζόν 2019. Πήρε 44 πόντους στη Δυτική Περιφέρεια, χάνοντας τη θέση των πλέι οφ για μία νίκη.
Την επόμενη σεζόν, η ομάδα του Αλμέιδα κατάφερε να φτάσει στα πλέι οφ, αντιμετωπίζοντας τη Σπόρτινγκ Κάνσας Σίτι στον πρώτο γύρο, αλλά έχασε μετά από μια διαδικασία πέναλτι με 3–0, μετά από ισοπαλία με 3–3.
Στις 18 Απριλίου 2022, οι Αλμέιδα και Σαν Χοσέ Έρθκουεϊκς χώρισαν τους δρόμους τους, δύο ημέρες αφότου η ομάδα ήρθε ισοπαλία με 2–2 εναντίον της Νάσβιλ ΣΚ.
Α.Ε.Κ.
Στις 20 Μαΐου 2022, ο Αλμέιδα υπέγραψε συμβόλαιο για 2+1 χρόνια με την Α.Ε.Κ. Αθηνών. Στις 10 Ιανουαρίου 2023, ο Αλμέιδα υπέγραψε νέο συμβόλαιο με την ΑΕΚ μέχρι το 2028 και κατέκτησε την ίδια χρονιά το πρωτάθλημα Ελλάδος 2022-23. Στις 24 Μαΐου 2023, οδήγησε την ΑΕΚ στην κατάκτηση του Κυπέλλου Ελλάδος 2022-23 επιτυγχάνοντας το 3ο νταμπλ στην ιστορία της ομάδας και πρώτη μετά το 1978.
Ως παίκτης
Ρίβερ Πλέιτ
Λάτσιο
Πάρμα
Αργεντινή
Ατομικές
Ως προπονητής
Ρίβερ Πλέιτ
Μπάνφιλντ
Γουαδαλαχάρα
ΑΕΚ
Ατομικές
Εξωτερικοί σύνδεσμοι
Κατηγορία:Αργεντινοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Αργεντινής Κ20 Κατηγορία:Ποδοσφαιριστές ολυμπιακής ομάδας Αργεντινής Κατηγορία:Ποδοσφαιριστές Εθνικής Αργεντινής Κατηγορία:Ποδοσφαιριστές στους Θερινούς Ολυμπιακούς Αγώνες 1996 Κατηγορία:Αργεντινοί Ολυμπιονίκες Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Ρίβερ Πλέιτ Κατηγορία:Ποδοσφαιριστές Πριμέρα Ντιβιζιόν Αργεντινής Κατηγορία:Ποδοσφαιριστές Σεβίλλη ΦΚ Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Ισπανία Κατηγορία:Αργεντινοί ποδοσφαιριστές στο εξωτερικό Κατηγορία:Ποδοσφαιριστές Λάτσιο Κατηγορία:Ποδοσφαιριστές Σέριε Α Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές Πάρμα ΦΚ Κατηγορία:Ποδοσφαιριστές Ίντερ Κατηγορία:Ποδοσφαιριστές Μπρέσια Κάλτσιο Κατηγορία:Ποδοσφαιριστές Κίλμες ΑΚ Κατηγορία:Ποδοσφαιριστές Λιν Φούτμπαλ Κατηγορία:Ποδοσφαιριστές Τίπελιγκαεν Κατηγορία:Ξένοι ποδοσφαιριστές στη Νορβηγία Κατηγορία:Αργεντινοί προπονητές ποδοσφαίρου Κατηγορία:Προπονητές ποδοσφαίρου Ρίβερ Πλέιτ Κατηγορία:Προπονητές ποδοσφαίρου Μπάνφιλντ Κατηγορία:Προπονητές ποδοσφαίρου ΚΝ Γουαδαλαχάρα Κατηγορία:Προπονητές ποδοσφαίρου Σαν Χοσέ Έρθκουεϊκς Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως Κατηγορία:Προπονητές Σούπερ Λιγκ Ελλάδας Κατηγορία:Ξένοι προπονητές ποδοσφαίρου στην Ελλάδα Κατηγορία:Ολυμπιονίκες του ποδοσφαίρου
Κώστας Λυμπουρής
Ο Κώστας Λυμπουρής ήταν Κύπριος ποδοσφαιριστής. Αγωνιζόταν στη θέση του μέσου και του επιθετικού. Γεννήθηκε στη Λεύκα στις 30 Μαρτίου 1923.
Αποχώρηση από τον ΑΠΟΕΛ
Ξεκίνησε την ποδοσφαιρική καριέρα του από τον ΑΠΟΕΛ το 1946. Παρέμεινε στην ομάδα έως το 1948. Ενώ είχαν ξεκινήσει ήδη τα γεγονότα του 1948, τον Μάιο ο ΑΠΟΕΛ, κατά τη διάρκεια του ελληνικού εμφυλίου, απέστειλε τηλεγράφημα στο ΣΕΓΑΣ, «εγκάρδιο αδελφικό χαιρετισμό σε ολόκληρη την ελληνική αθλούμενη νεολαία» κι ευχόταν, «όπως τερματισθεί η εθνοκτόνος ανταρσία» στην Ελλάδα. Η διοίκηση του σωματείου κάλεσε όλους τους αθλητές και ποδοσφαιριστές του σωματείου να προσυπογράψουν σχετική δήλωση, με την οποία θα συνηγορούσαν με το περιεχόμενο του τηλεγραφήματος.
Οι αριστεροί παράγοντες και αθλητές του ΑΠOEΛ θεώρησαν το χαρακτηρισμό «εθνοκτόνος ανταρσία», πρόκληση και κομματική τοποθέτηση του σωματείου τους. Οι ποδοσφαιριστές Κώστας Λυμπουρής, Αγησίλαος Τσιαλής, Γωγάκης Καραγιάννης, Τάκης Σκαλιώτης, Ανδρέας Καριόλου κ.α. διαχώρισαν τη θέση τους και αρνήθηκαν να υπογράψουν τις δηλώσεις. Από εκεί και πέρα, ανέλαβε δράση ο Τύπος, ο οποίος με συνεχή ρεπορτάζ και σχόλιά του, έριχνε λάδι στη φωτιά, πυροδοτώντας την τελική έκρηξη. Ακολούθησε η επ΄ αόριστον τιμωρία πέντε αθλητών του AΠOEΛ από το σωματείο τους. Έτσι, οι ποδοσφαιριστές αυτοί απεχώρησαν από τον AΠOEΛ.
Ίδρυση Ομόνοιας
Ο Κώστας Λυμπουρής μαζί με τους υπόλοιπους ποδοσφαιριστές που αποχώρησαν, αλλά και με αρκετούς άλλους, ίδρυσαν στις 4 Ιουνίου 1948 νέο σωματείο στη Λευκωσία, τον Αθλητικό Σύλλογο Ομόνοια Λευκωσίας.
Ο Κώστας Λυμπουρής αγωνίστηκε στην Ομόνοια από το 1948 έως το 1959. Τα πρώτα 5 χρόνια η Ομόνοια ήταν μέλος της ΚΕΠΟ και από την περίοδο 1953-1955 ήταν μέλος της ΚΟΠ.
Μετά την ολοκλήρωση της ποδοσφαιρικής του καριέρας διετέλεσε για πρόεδρος (1974-1981) και μέλος του διοικητικού συμβουλίου της Ομόνοιας.
Βιβλιογραφία
Κατηγορία:Κύπριοι ποδοσφαιριστές Κατηγορία:Μέσοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές ΑΠΟΕΛ Κατηγορία:Ποδοσφαιριστές Ομόνοιας Λευκωσίας Κατηγορία:Ποδοσφαιριστές Α΄ κατηγορίας Κύπρου Κατηγορία:Πρόεδροι Ομόνοιας Λευκωσίας
Έντμουντ Μπερκ
Ο Έντμουντ Μπερκ (Edmund Burke, 12 Ιανουαρίου 1729 – 9 Ιουλίου 1797) ήταν Ιρλανδός πολιτικός ηγέτης και εξέχων ρήτορας, συγγραφέας, θεωρητικός της πολιτικής επιστήμης και φιλόσοφος, ο οποίος με τη μετακίνησή του στην Αγγλία, υπήρξε για πολλά χρόνια βουλευτής της Βουλής των Κοινοτήτων της Μεγάλης Βρετανίας με το κόμμα των Ουίγων.
Κυρίως έμεινε στη συλλογική μνήμη για την υποστήριξη στους επαναστάτες Αμερικανούς της Αμερικανικής Επανάστασης (ενάντια στη βρετανική κοινή γνώμη) και την κατοπινή στροφή-αντίδρασή του στη Γαλλική Επανάσταση. Η αντίδρασή του στον ξεσηκωμό της γαλλικής αστικής τάξης, τον καθιέρωσε ως την ηγετική φυσιογνωμία της συντηρητικής φατρίας του κόμματος των Ουίγων, την οποία ονόμασε Παλαιούς Ουίγους, σε αντιδιαστολή με τους Νέους Ουίγους του Τσαρλς Τζέιμς Φοξ, που υπήρχαν στο κόμμα πριν την εποχή της Γαλλικής Επανάστασης. Θεωρείται ως ο φιλοσοφικός πατέρας του μοντέρνου συντηρητισμού, καθώς και από τους δεσπόζοντες θιασώτες του κλασικού φιλελευθερισμού.
Πρώτα χρόνια
Γεννήθηκε στο Δουβλίνο της Ιρλανδίας από πατέρα δικηγόρο της Αγγλικανικής Εκκλησίας της Ιρλανδίας και μητέρα ρωμαιοκαθολική. Η οικογένειά του ήταν εύρωστη οικονομικά, χάρις στην εργασία του πατέρα του. Ο Μπερκ έμεινε αγγλικανός σε όλη του τη ζωή σε αντίθεση με την αδελφή του Τζουλιάνα η οποία ασπάστηκε το ρωμαιοκαθολικό χριστιανικό δόγμα της μητέρας τους.
Βιβλιογραφία
Κατηγορία:Ιρλανδοί πολιτικοί Κατηγορία:Ιρλανδοί συγγραφείς Κατηγορία:Ιρλανδοί φιλόσοφοι Κατηγορία:Συντηρητισμός Κατηγορία:Φιλόσοφοι του 18ου αιώνα
Ιωσήφ Κλήμης της Βαυαρίας, αρχιεπίσκοπος
Ο Ιωσήφ Κλήμης, (γερμανικά: Joseph Clemens, 5 Δεκεμβρίου 1671 - 12 Νοεμβρίου 1723) από τον Οίκο του Βίττελσμπαχ ήταν αρχιεπίσκοπος - εκλέκτορας της Κολωνίας (1688 - 1723).
Βιογραφία
Ήταν ο δεύτερος επιζήσας γιος του Φερδινάνδου Μαρία της Βαυαρίας και της Ερριέτας Αδελαΐδας, κόρης του Βίκτωρα Αμεδαίου Α΄ της Σαβοΐας.
Από τους γονείς του προορίστηκε για εκκλησιαστική σταδιοδρομία. Έγινε αρχιεπίσκοπος της Κολωνίας το 1688, διαδεχόμενος τον εξάδελφο του πατέρα του Μαξιμιλιανό Ερρίκο. Τον διόρισε ο πάπας Ιννοκέντιος ΙΑ΄ και αυτό ήταν μία από τις αφορμές του Εννεαετούς Πολέμου. Αργότερα υπηρέτησε ως πρίγκιπας-επίσκοπος της Λιέγης, του Ρέγκενσμπουργκ, του Φράιζινγκ και του Χίλντεσχαϊμ.
Η αδελφή του Μαρία Άννα Βικτωρία παντρεύτηκε τον Λουδοβίκο των Βουρβόνων, γιο του Λουδοβίκου ΙΔ΄ της Γαλλίας. Ο Ιωσήφ Κλήμης ήταν προτεινόμενος γαμπρός στην Ελισάβετ Καρλόττα των Βουρβόνων, κόρη του Φιλίππου Α΄ της Ορλεάνης (αδελφού του Λουδοβίκου ΙΔ΄), αλλά αυτή αρνήθηκε και παντρεύτηκε τον Λεοπόλδο, Δούκα της Λωρραίνης.
Όπως και ο μεγαλύτερος αδελφός του Μαξιμιλιανός Β΄ Εμμανουήλ της Βαυαρίας, συμμάχησε με τη Γαλλία κατά τον Πόλεμο για την Ισπανική Διαδοχή. Αναγκάστηκε να διαφύγει από τη Βόννη το 1702, βρίσκοντας καταφύγιο στη γαλλική Αυλή. Ο πόλεμος μεταξύ της Γαλλίας και της Γερμανίας τελείωσε το 1714 με τη Συνθήκη της Βάδης, που αποκατέστησε τον Ιωσήφ Κλήμη. Απεβίωσε στη Βόννη και τάφηκε στον καθεδρικό της Κολωνίας. Τον διαδέχθηκε ο ανιψιός του Κλήμης Αύγουστος.
Αναφορές
Κατηγορία:Οίκος του Βίττελσμπαχ
Στρατός Ξηράς της Ισλαμικής Δημοκρατίας του Ιράν
Ο Στρατός Ξηράς της Ισλαμικής Δημοκρατίας του Ιράν (περσικά: نیروی زمینی ارتش جمهوری اسلامی ایران), με το ακρωνύμιο «ΝΕΖΑΤΖΑ» (نزاجا) είναι οι χερσαίες δυνάμεις του Στρατού της Ισλαμικής Δημοκρατίας του Ιράν. Το 2007, ο τακτικός ιρανικός στρατός εκτιμάται ότι είχε 350.000 υπαλλήλους (220.000 στρατιωτικοί και 130.000 λοιποί επαγγελματίες) και περίπου 350.000 ως εφεδρεία για συνολικά 700.000 στρατιώτες σύμφωνα με το CSIS. Οι στρατιωτικοί υπηρετούν για 21 μήνες και έχουν επαγγελματική στρατιωτική εκπαίδευση.
Επιπλέον ανάγνωση
Ε
Φερδινάνδος Μαρία Ιννοκέντιος της Βαυαρίας, στρατηγός
Ο Φερδινάνδος Μαρία Ιννοκέντιος (γερμ. Ferdinand Maria, 5 Αυγούστου 1699 - 9 Δεκεμβρίου 1738) από τον Οίκο του Βίττελσμπαχ ήταν στρατάρχης της Αυστρίας.
Βιογραφία
Ο Φερδινάνδος Μαρία Ιννοκέντιος Μιχαήλ Ιωσήφ γεννήθηκε στις Βρυξέλλες και ήταν ο δευτερότοκος επιζήσας γιος του Μαξιμιλιανού Β΄ Εμμανουήλ της Βαυαρίας και της Θηρεσίας Κυνεγόνδης Σομπιέσκι, κόρης του Ιωάννη Γ΄ της Πολωνίας.
Υπηρέτησε ως στρατηγός της Αυστρίας. Το 1738 προήχθη σε στρατάρχη.
Απεβίωσε στο Μόναχο το 1738 και τάφηκε στο Ναό των Θεατίνων.
Οικογένεια
Νυμφεύτηκε το 1719 τη Μαρία Άννα των Βίττελσμπαχ, κόρη του Φιλίππου Γουλιέλμου Αυγούστου του Παλατινάτου-Νόιμπουργκ, και είχε τέκνα:
Από μία εκτός γάμου σχέση με τη Μαρί Αντελαΐντε Φορτουνάτα, Κόμισσα του Ζπάουρ, είχε φυσικό τέκνο:
Αναφορές
Κατηγορία:Οίκος του Βίττελσμπαχ
Μπάλος Κύθνου
μικρογραφία|Θερμιώτικος Μπάλλος από τη γιορτή του Μάη στο Θεατράκι Δρυοπίδας Ο Θερμιώτικος Μπάλος ή Μπάλος είναι χορός που συναντάται στην Κύθνο και χορεύεται από άνδρες και γυναίκες.
Περιγραφή
Ο Μπάλος της Κύθνου ξεχωρίζει από τους υπόλοιπους χορούς που είναι γνωστοί με το ίδιο όνομα διότι χορεύεται διαφορετικά σε σχέση με την υπόλοιπη νησιωτική Ελλάδα. Είναι γνωστός για τις πολλαπλές περιστροφές του ζευγαριού που ονομάζονται «βόλτες» ή «φούρλες». Είναι αναπόσπαστο κομμάτι της μουσικοχορευτικής παράδοσης της Κύθνου και χορεύεται ιδιαίτερα σε πανηγύρια και εκδηλώσεις. Σε ένα κλασικό πανηγύρι της Κύθνου ακολουθεί μετά τον χορό «συρτό». Πρόκειται για ζευγαρωτό και έντονο χορό που αποτελείται από τρία μέρη: Το πρώτο μέρος είναι το «στρωτό», το δεύτερο το «πατητό» και το τρίτο μέρος οι «βόλτες» ή «φούρλες».
Οι χορευτές (άνδρες και γυναίκες) πραγματοποιούν συνεχόμενες στροφές πλάτη με πλάτη γύρω από τον άξονα τους και ταυτόχρονα με το ταίρι τους, πιασμένοι από τα χέρια.
Είναι απαιτητικός χορός, την ιδιαιτερότητα του οποίου έχουν επισημάνει διακεκριμένες Ελληνίδες μουσικολόγοι και χορογράφοι, ανάμεσά τους η Δόρα Στράτου και η Δόμνα Σαμίου.
Πηγές
Κατηγορία:Ελληνικοί χοροί Κατηγορία:Κύθνος
Ενωτικό δημοψήφισμα (Κύπρος, 1950)
Με την ονομασία ενωτικό δημοψήφισμα είναι γνωστή η διαδικασία συλλογής υπογραφών το 1950 στην Κύπρο με αίτημα την Ένωση του νησιού με την Ελλάδα.
Χρονικό
Η Κύπρος μετά τον Β Παγκόσμιο Πόλεμο ήταν υπό βρετανική κυριαρχία. Οι δυο μεγαλύτερες κοινότητες ήταν οι ελληνοκύπριοι και οι τουρκοκύπριοι. Οι μεν ελληνοκύπριοι επιθυμούσαν την Ένωση της Κύπρου με την Ελλάδα ενώ οι τουρκοκύπριοι αντιτίθεντο σε τέτοια προοπτική. Εν τω μεταξύ το Κομμουνιστικό Κόμμα στην Κύπρο ολοένα και μεγάλωνε σε πολιτική απήχηση, πράγμα που ανησυχούσε την Εθναρχία (δηλαδή την Ορθόδοξη Εκκλησία της Κύπρου) που ήταν ο παραδοσιακός εκφραστής των Ελληνοκύπριων.
Η ιδέα για διεξαγωγή ενωτικού δημοψηφίσματος το οποίο να χρησιμοποιηθεί ως πολιτικό επιχείρημα για προώθηση του σκοπού της Ένωσης προήλθε αρχικά από το ΑΚΕΛ, το οποίο το πρότεινε στην Εθναρχία. Ομως η Εκκλησία αποφάσισε να αναλάβει αυτή την πρωτοβουλία των κινήσεων, διοργανώνοντας μοναχή της το δημοψήφισμα.
Το δημοψήφισμα, το οποίο ουσιαστικά ήταν συλλογή υπογραφών διεξήχθη στις 15 και 22 Ιανουαρίου 1950, 2 διαδοχικές Κυριακές. Οι ψηφοφόροι ή υπογράφοντες έπρεπε να επιλέξουν ένα εκ των δύο επιλογών: «ΑΞΙΟΥΜΕΝ, ΤΗΝ ΕΝΩΣΙΝ ΤΗΣ ΚΥΠΡΟΥ ΜΕ ΤΗΝ ΕΛΛΑΔΑ» ή «ΕΝΙΣΤΑΜΕΘΑ ΕΙΣ ΤΗΝ ΕΝΩΣΙΝ ΤΗΣ ΚΥΠΡΟΥ ΜΕ ΤΗΝ ΕΛΛΑΔΑ». Παρότι υπήρξαν αναφορές για νοθεία (παράδειγμα ένα άτομο υπόγραφε για όλη του την οικογένεια), είναι γενικά παραδεκτό πως ανέδειξε την πλειοψηφική θέληση ανάμεσα στους ελληνοκύπριους για Ένωση με την Ελλάδα.
Οι τουρκοκύπριοι, οι οποίοι ήταν ενάντια στην προοπτική ενωσης της Ελλάδας, αντιτάχθηκαν του δημοψηφίσματος με μαζικές διαδηλώσεις.
Τα τελικά αποτελέσματα του δημοψηφίσματος, τα μοιράστηκε η Εκκλησία με το ΑΚΕΛ. Δημιουργήθηκαν απο ελληνοκύπριους δυο ξεχωριστές ομάδες/αποστολές, μια απο την Δεξιά που απευθυνόταν σε χώρες της Δύσης και μια απο το ΑΚΕΛ που απευθυνόταν σε χώρες του ανατολικού μπλοκ. Και οι δυο αποστολές απευθύνθηκαν όπως αποδείχτηκε σε ώτα μη ακούοντα, καθώς καμία χώρα (δυτική ή ανατολική) ήταν πρόθυμη να στηρίξει το αίτημα για Ένωση.
Το δημοψήφισμα του 1950 συζητείται στην Βουλή της Κύπρου το 2017
Στις αρχές του 2017 προκλήθηκε πολιτική κρίση στην Κύπρο, που επηρέασε τις συνομιλίες Αναστασιάδη-Ακιντζί για λύση του Κυπριακού προβλήματος.
Στις 10 Φεβρουαρίου 2017 εγκρίθηκε από την Βουλή της Κύπρου τροπολογία που εισηγήθηκε το ΕΛΑΜ και αφορούσε τη μνημόνευση του Ενωτικού Δημοψηφίσματος του 1950 στις σχολικές αίθουσες. Όλα τα κομματα την υπερψήφισαν, εκτός από τον ΔΗΣΥ που τήρησε αποχή και το ΑΚΕΛ που καταψήφισε. . Αποτέλεσμα ήταν η δημιουργία κρίσης στις συνομιλίες για το Κυπριακό καθώς η τουρκική πλευρά ισχυριζόταν πως ήταν απαράδεκτη η επαναφορά της ενωτικής πολιτικής από τους ελληνοκύπριους.
Στις 8 Απριλίου 2017 η Βουλή υπερψήφισε διάταξη η οποία ακύρωσε εμμέσως την προηγούμενη τροπολογία, με ψήφους του ΔΗΣΥ και του ΑΚΕΛ
Παραπομπές
Κατηγορία:Ιστορία της Κύπρου
Βουρνικάς Λευκάδας
Παραπομπές
Κατηγορία:Δήμος Λευκάδας Κατηγορία:Χωριά της Λευκάδας
Άννα της Βαυαρίας
Η Άννα, γερμ. Anna (26 Σεπτεμβρίου 1329 - 2 Φεβρουαρίου 1353) από τον Οίκο του Βίττελσμπαχ ήταν κόρη του παλατινού κόμη του Ρήνου και με τον γάμο της έγινε βασίλισσα της Βοημίας & της Γερμανίας.
Βιογραφία
Ήταν το μόνο τέκνο του Ροδόλφου Β΄ παλατινού κόμη του Ρήνου και της πρώτης συζύγου του Άννας των Μάινχαρντινερ, κόρης του Όθωνα Γ΄ δούκα της Καρινθίας & κόμη του Τυρόλου.
Οικογένεια
Παντρεύτηκε το 1349 τον Κάρολο Δ΄ κόμη του Λουξεμβούργου και βασιλιά της Βοημίας & Γερμανίας και είχε τέκνο:
Πάπας Πίος Ε΄
Ο πάπας Πίος Ε΄ (λατ.: Pius V, 17 Ιανουαρίου 1504 - 1 Μαΐου 1572), που γεννήθηκε ως Αντόνιο Γκιζλιέρι (Ghislieri) και όταν έγινε Δομινικανός μοναχός πήρε το όνομα Μικέλε, ήταν ποντίφικας από τις 8 Ιανουαρίου 1566 ως το 1572 που απεβίωσε.
Είναι κυρίως γνωστός για τον ρόλο του στη Σύνοδο του Τρέντο, την Αντι-Μεταρρύθμιση και την τυποποίηση της ιεροτελεστίας στη Λατινική Εκκλησία. Ο Πίος Ε΄ ανακήρυξε τον Θωμά Ακινάτη Διδάκτορα της Εκκλησίας.
Ήταν αρχιερέας για 6 έτη, 3 μήνες και 24 ημέρες. Αναγνωρίστηκε ως άγιος από την Καθολική Εκκλησία.
Κατηγορία:Πάπες Κατηγορία:Ιταλοί Πάπες Κατηγορία:Πάπες 16ου αιώνα
Κλήμης Φραγκίσκος ντε Πάουλα της Βαυαρίας
Ο Κλήμης Φραγκίσκος ντε Πάουλα (γερμ. Clemens Franz de Paula, 19 Απριλίου 1722 - 6 Αυγούστου 1770) από τον Οίκο του Βίττελσμπαχ ήταν εγγονός του Μαξιμιλιανού Β΄ Εμμανουήλ της Βαυαρίας.
Βιογραφία
Ήταν γιος του Φερδινάνδου Μαρία Ιννοκεντίου, στρατάρχη της Αυστρίας, και της Μαρίας Άννας των Βίττελσμπαχ, κόρης του Φιλίππου Γουλιέλμου Αυγούστου του Παλατινάτου-Νόιμπουργκ.
Οικογένεια
Νυμφεύτηκε το 1742 την Μαρία Άννα των Βίττελσμπαχ-Παλατινάτου, κόρη του Ιωσήφ Καρόλου του Παλατινάτου-Ζούλτσμπαχ· τέσσερα τέκνα που απέκτησε, απεβίωσαν σύντομα μετά τη γέννησή τους:
Κατηγορία:Οίκος του Βίττελσμπαχ
Πόλεμος του Αφγανιστάν (2001-2021)
Αφγανικές δυνάμεις εθνικής ασφάλειας (2014): 352.000 Αποστολή Αποφασιστικής Υποστήριξης (2015-2021): ~17.000 στρατιωτικοί Ύπατο Συμβούλιο του Ισλαμικού Εμιράτου του Αφγανιστάν: 3.000–3.500 Δύναμη προστασίας : 4.000 (2015) Αφγανικές δυνάμεις ασφαλείας: 66.000–69.095 νεκροί Βόρεια Συμμαχία: 200 νεκροί Ηνωμένες Πολιτείες : 2.420 Ηνωμένο Βασίλειο : 457 Καναδά : 159 Γαλλία : 90 Γερμανία : 62 Ιταλία: 53 Άλλες: 338 Τραυματίες: 23.536 Ηνωμένες Πολιτείες: 20.713 Ηνωμένο Βασίλειο: 2.188 Καναδάς: 635
Ισλαμικό Εμιράτο του Αφγανιστάν Ισλαμικό Κίνημα του Ουζμπεκιστάν {{Flagicon|al-Qaeda}}Αλ κάιντα {{Flagicon|al-Qaeda}}Ταξιαρχία 055 Κίνημα για την Επιβολή του Ισλαμικού Νόμου {{Flagicon|Tehreek-e-Nafaz-e-Shariat-e-Mohammadi}}Tehreek-e-Nafaz-e-Shariat-e-Mohammadi {{Flagicon|Turkistan Islamic Party}}Ισλαμικό Κίνημα Ανατολικού Τουρκεστάν {{Flagicon|ISIS-K}}ISIS-KP (από το 2015)
{{Flagicon|Taliban}} Μοχάμεντ Ομάρ † {{Flagicon|Taliban}} Αχτάρ Μανσούρ † {{Flagicon|Taliban}} Χαϊμπατουλάχ Αχουνζάντα {{Flagicon|Taliban}} Ομπαϊντουλάχ Αχούντ † {{Flagicon|Taliban}} Τζαλαλουντίν Χακάνι † {{Flagicon|Taliban}} Sirajuddin Haqqani {{Flagicon|Taliban}} Μουλάς Γιακούμπ {{Flagicon|Taliban}} Abdul Ghani Baradar Gulbuddin Hekmatyar {{Flagicon|al-Qaeda}} Οσάμα μπιν Λάντεν † {{Flagicon|al-Qaeda}} Αϊμάν αλ Ζαουαχίρι {{Flagicon|al-Qaeda}} Ασίμ Ουμάρ † {{Flagicon|al-Qaeda}} Μοχάμεντ Ρασούλ {{Flagicon|al-Qaeda}} Najibullah {{Flagicon|al-Qaeda}} Shahab al-Muhajir {{Flagicon|al-Qaeda}} Hafiz Saeed Khan † {{Flagicon|al-Qaeda}} Mawlavi Habib Ur Rahman {{Flagicon|al-Qaeda}} Abdul Haseeb Logari † {{Flagicon|al-Qaeda}} Abdul Rahman Ghaleb † {{Flagicon|al-Qaeda}} Abu Saad Erhabi † {{Flagicon|al-Qaeda}} Abdullah Orokzai (POW) {{Flagicon|al-Qaeda}} Qari Hekmat † {{Flagicon|al-Qaeda}} Mufti Nemat {{Surrendered|Surrender}} {{Flagicon|al-Qaeda}} Dawood Ahmad Sofi † {{Flagicon|al-Qaeda}} Μοχάμεντ Ζαχράν † {{Flagicon|al-Qaeda}} Ishfaq Ahmed Sofi †
Ταλιμπάν : 60.000 (εκτίμηση2014) Δίκτυο Haqqani : 4.000–15.000 (2009) HIG : 1.500–2.000+ (2014) Αλ Κάιντα : ~300 το 2016 (~ 3.000 το 2001) Fidai Mahaz : 8.000 (2013) ISIL–KP: 3.500–4.000 (2018) Αντάρτες Ταλιμπάν : 52.893 νεκροί Αλ Κάιντα : 2.000+μαχητές ISIL–KP : 2.400+ νεκροί|απώλειες=Σύνολο νεκρών: 176.206 (ανά Πανεπιστήμιο Brown ) 212.191+ (ανά UCDP )|απώλειες αμάχων=Άμαχοι νεκροί: 46.319}}{{Πηγές|3=2023|2=06|11}} Ο Πόλεμος στο Αφγανιστάν (2001 - 2021) ήταν η μακροβιότερη ένοπλη σύρραξη των αρχών του 21ου αιώνα, (19 έτη, 10 μήνες) αλλά και ο πιο μακροχρόνιος πόλεμος στην στρατιωτική ιστορία των Η.Π.Α.. Διεξήχθη ανάμεσα στις Η.Π.Α. και τους Συμμάχους τους και στο Ισλαμικό Εμιράτο του Αφγανιστάν - γνωστό ως Ταλιμπάν, και έληξε με την απόσυρση των αμερικανικών στρατευμάτων από το Αφγανιστάν και την επανίδρυση του Ισλαμικού Εμιράτου.
Ο πόλεμος ξεκίνησε μετά την άρνηση των Ταλιμπάν, οι οποίοι ήταν στην εξουσία του Αφγανιστάν, τότε, να εκδώσουν τον Οσάμα μπιν Λάντεν, ιθύνοντα νου των τρομοκρατικών επιθέσεων της 11ης Σεπτεμβρίου 2001 στη Νέα Υόρκη, όπως παραδέχτηκε ο ίδιος το 2004, και ηγέτη της Αλ Κάιντα. Οι ΗΠΑ εισβάλλουν στη χώρα, υποστηριζόμενες στην αρχή μόνο από το Ηνωμένο Βασίλειο και τον Καναδά και αργότερα από ένα συνασπισμό από 40 χώρες, συμπεριλαμβανομένων όλων των μελών του ΝΑΤΟ.
Αν και δεν κατάφεραν να συλλάβουν τον Οσάμα μπιν Λάντεν, που διέφυγε στα βουνά του Ινδικού Καυκάσου, οι αμερικανικές δυνάμεις παρέμειναν στη χώρα, και δημιουργήσαν υπό την αιγίδα του Συμβουλίου Ασφαλείας του ΟΗΕ, την Διεθνή Δύναμη Αρωγής για την Ασφάλεια εκδιώκοντας τους Ταλιμπάν από την εξουσία, και εγκαθιδρύοντας το Μεταβατικό Ισλαμικό Κράτος του Αφγανιστάν (2002) στην αρχή, και την Ισλαμική Δημοκρατία του Αφγανιστάν (2004), έπειτα. Από την πλευρά τους, οι Ταλιμπάν, αφού αναδιοργανώθηκαν υπό την ηγεσία του μουλά Μοχάμεντ Ομάρ, από το 2003 αρχίζουν ανταρτοπόλεμο εναντίον της Αφγανικής κυβέρνησης και των Δυτικών. Οι αντεπιθέσεις των Ταλιμπάν ήταν ιδιαίτερα επιτυχημένες, καταφέρνοντας μέχρι το 2007 να επανακαταλάβουν μεγάλες περιοχές του Αφγανιστάν. . Οι Αμερικανοί και οι Σύμμαχοί τους, ενίσχυαν συνεχώς την στρατιωτική τους δύναμη, φτάνοντας το 2011, να διατηρούν 140.000 στρατιώτες στην χώρα.
Όταν τελικά έγινε δυνατή η σύλληψη και η θανάτωση του Οσάμα μπιν Λάντεν το 2011, άρχισαν οι διεργασίες για τον τερματισμό του πολέμου. Το 2014 το ΝΑΤΟ απέσυρε τη Διεθνή Δύναμη Αρωγής για την Ασφάλεια, μεταφέροντας την ευθύνη στην Αφγανική κυβέρνηση πλέον. Για το σκοπό αυτό, και για βοηθήσει την αφγανική κυβέρνηση και τις αφγανικές ένοπλες δυνάμεις, με την παροχή τεχνογνωσίας, εξοπλισμού και εκπαίδευσης, δημιούργησε την Αποστολή Αποφασιστικής Υποστήριξης. Οι διαδικασίες ειρήνευσης της χώρας συνεχίστηκαν και τα επόμενα χρόνια, και τελικά κατέληξαν στη Συμφωνία της Ντόχας, τον Φεβρουάριο του 2020, όπου οι ΗΠΑ και το ΝΑΤΟ από τη μια, και οι Ταλιμπάν από την άλλη, υπέγραψαν συμφωνία ανακωχής. Οι ΗΠΑ ανέλαβαν να αποσύρουν τα στρατεύματά τους μέχρι το καλοκαίρι του 2021, και οι Ταλιμπάν να απέχουν από οποιαδήποτε ένοπλη ενέργεια εναντίον των αμερικανικών και αφγανικών δυνάμεων. Ο πόλεμος έληξε, και τυπικά, στις 30 Αυγούστου 2021.
Όταν άρχισε η αποχώρηση των αμερικανικών στρατευμάτων, οι Ταλιμπάν σταδιακά κατέλαβαν και πάλι και το Αφγανιστάν και την εξουσία.
Εξωτερικοί σύνδεσμοι
*
Αδέλα του Μω
Η Αδέλα του Μω ή Αδέλα του Βερμαντουά (Adelaïde de Vermandois, 934 - 982 ) ήταν Γαλλίδα ευγενής από τον Οίκο των Καρολιδών, κόρη του κόμη του Μω και στην συνέχεια μετά τον γάμο της με τον Γοδεφρείδο Α΄ του Ανζού κόμισσα του Ανζού. Η Αδέλα ήταν κόρη του Ροβέρτου κόμη του Μω και του Τρουά και της Αδελαΐδας του Σαλόν.
Με τον γάμο της με τον κόμη του Ανζού Γοδεφρείδο με τον γκρι μανδύα απέκτησε:
Πηγές
Κατηγορία:Κόμισσες του Ανζού
Πάπας Γρηγόριος ΙΔ΄
O πάπας Γρηγόριος ΙΔ΄, λατ. Gregorius XIV (11 Φεβρουαρίου 1535 - 16 Οκτωβρίου 1591), που γεννήθηκε ως Νικολό Σφοντράτο, ήταν ποντίφικας από τις 6 Δεκεμβρίου 1590 έως το 1591 που απεβίωσε.
Νεανική σταδιοδρομία
Γεννήθηκε στη Σόμα της Λομβαρδίας, τότε μέρος του δουκάτου του Μιλάνου, στο υψηλότερο κοινωνικό επίπεδο του Μιλάνου. Η μητέρα του, από τον Οίκο των Βισκόντι, απεβίωσε κατά τη γέννα. Ο πατέρας του, συγκλητικός της αρχαίας κοινότητας του Μιλάνου, έγινε καρδινάλιος-ιερέας από τον πάπα Παύλο Γ΄ το 1544.
Κατηγορία:Πάπες Κατηγορία:Ιταλοί Πάπες Κατηγορία:Πάπες 16ου αιώνα Κατηγορία:Επίσκοποι Κρεμόνας
Το Κόσοβο είναι Σερβία
Το Κόσοβο είναι Σερβία (σερβικά: Косово је Србија, μεταγραμματισμός στο λατινικά: Kosovo je Srbija) είναι σύνθημα που χρησιμοποιείται στη Σερβία ήδη από το 1989, κατά την αντιγραφειοκρατική επανάσταση, και διαδόθηκε το 2008 ως αντίδραση στη Διακήρυξη της ανεξαρτησίας του Κοσσυφοπεδίου στις 27 Φεβρουαρίου 2008. Το σύνθημα χρησιμοποιήθηκε σε μια σειρά διαδηλώσεων και από τη σερβική κυβέρνηση. Απαντάται σε μπλουζάκια, γκράφιτι και ιστότοπους. Το σύνθημα χρησιμοποιείται από Σέρβους σε όλο τον κόσμο.
Παραπομπές
Κατηγορία: Σερβικός εθνικισμός Κατηγορία: Ανεξαρτησία του Κοσσυφοπεδίου
Δράγανο Λευκάδας
Το Δράγανο είναι οικισμός στη Λευκάδα. Θεωρείται ένα από τα πιο παλιά χωρία της Λευκάδας. Στο παρελθόν οι κάτοικοι ασχολούνταν κυρίως με αγροτικές και κτηνοτροφικές δραστηριότητες παράγοντας κυρίως κρασί αλλά και λάδι. Σήμερα η τοπική οικονομία βασίζεται κυρίως στον τουρισμό. Διοικητικά ανήκει στον δήμο Λευκάδας του ομώνυμου νομού. Σύμφωνα με την απογραφή του 2011, έχει 62 κατοίκους.
C7H8S
Ο μοριακός τύπος C7H8O, με μοριακή μάζα 124,20 amu, μπορεί να αναφέρεται σε ισομερείς θειούχες οργανικές ενώσεις με βαθμό ακορεστότητας 4, και πιο συγκεκριμένα (μεταξύ άλλων και) στα ακόλουθα ισομερή θέσης:
Κατηγορία:Αποσαφήνιση Κατηγορία:Αποσαφηνίσεις χημικών τύπων Κατηγορία:C7 Κατηγορία:Οργανικές ενώσεις με θείο
Κίνημα για Δικαιώματα και Ελευθερίες
Το Κίνημα για Δικαιώματα και Ελευθερίες (Движение за права и свободи  (ДПС), Dvizhenie za prava i svobodi (DPS)) είναι κεντρώο πολιτικό κόμμα στη Βουλγαρία με υποστήριξη κυρίως μεταξύ μειονοτήτων.